Anadi-nteɣ yerza tawsit n tsekla tis snat, meḥsub tin n tmedyazt. Neɛred ad neg tasleḍt i wamud n tezlatin n yigerdan imectaḥ i d-nejmeɛ deg snat n temnaḍin n tmurt n leqbayel, yiwet di Tizi wezzu, d Ɛin El Hemmam, ma d tayed di Bgayet, d Tazmalt. Nettkenni amud-agi n tezlatin timectaḥ n ugrud i d-newwi deg unnar, meḥsub seg timawit tamsarit, ɣer kra n yeḍrisen inerra ɣer tira seg timawit tatiknulujit.